Il- Gens Illum 14 ta' Awwissu 2010 Ftit tal- ġranet ilu kelli l- opportunità nipparteċipa fil- ħames konferenza annwali tal- Green Economics Institute , li saret fl- Università ta' Oxford , fl- Ingilterra . Din kienet it- tieni darba li pparteċipajt f' konferenza ta' dan l- Istitut , li jien membru tiegħu . Fih ipparteċipaw akkademiċi , studenti , attivisti u politiċi minn bosta pajjiżi madwar id- dinja . Aħna qsamna l- interess komuni li l- ekonomija għandha tkun xi ħaġa progressiva , għan- nies u speċi tad- dinja kollha , bil- għan li jkun hemm ġustizzja ekoloġika u soċjali u sostenibilità . Fil- konferenza kien hemm diversità sħiħa ta' preżentazzjonijiet . Minn dawk li juru l- benefiċċji tal- enerġija alternattiva u rinnovabbli , għal dawk li juru li ġustizzja soċjali u ġustizzja ambjentali huma relatati – per eżempju f' dak li għandu x' jaqsam ma' kundizzjonijiet tajbin fuq il- post tax- xogħol , ugwaljanza bejn is- sessi , u eżempji oħra . Kien hemm min tkellem dwar proġetti fejn komunitajiet lokali pparteċipaw fis- sħiħ għal politika ambjentali , per eżempju fl- immaniġġjar tal- iskart . Kelliema oħrajn qablu l- qagħda ambjentali ta' pajjiżi differenti , fejn jidher biċ- ċar li fuq livell globali hemm problemi kbar li ġejjin minn sistema kapitalista bbażata fuq konsum sfrenat – liema sistema qed twassal għall- qirda ambjentali , inugwaljanzi soċjali , telfien ta' biodiversità u tibdil fil- klima . Fil- każ tiegħi , jien ippreżentajt riċerka li qiegħed nagħmel dwar l- għaqdiet non - governattivi tal- ambjent f' Malta . Tkellimt dwar l- impatt tad- dħul ta' Malta fl- Unjoni Ewropea fuq il- mod kif jagħmlu pressjoni dawn l- għaqdiet . Din ir- riċerka tifforma parti mit- teżi li qiegħed nagħmel bil- għan li nġib dottorat fis- Soċjoloġija . Fil- preżentazzjoni tiegħi , argumentajt li d- dħul ta' Malta fl- UE għenet biex jissaħħu l- għaqdiet tal- ambjent . Dan seħħ minħabba fatturi bħall- politika u tibdil fil- liġijiet li Malta kellha tadotta permezz ta' sħubija fl- UE . Dan qiegħed iwassal biex bosta għaqdiet qed jiġu istituzzjonalizzati permezz tal- parteċipazzjoni tagħhom fir- riformi ambjentali , u b' hekk jibbenefikaw minn iktar konsultazzjoni , fondi u riżorsi fost oħrajn . L- istess għaqdiet qed ikollhom iktar opportunità li jagħmlu pressjoni fi ħdan l- istituzzjonijiet tal- UE . Iżda jeżistu fatturi oħrajn li jxekklu s- saħħa tal- għaqdiet , fosthom l- ideoloġija neo - liberali , pressjoni ekonomika u pressjoni minn gruppi oħrajn fi ħdan is- soċjetà . Ir- riċerka tiegħi wriet ukoll li mhux l- għaqdiet kollha ġew affettwati bl- istess mod . Dawk li jiffukaw fuq il- konservazzjoni tal- ambjent ibbenefikaw l- iktar , u dawk li għandhom viżjoni ta' żvilupp sostenibbli bbenefikaw kważi daqshom . Minn naħa l- oħra , l- għaqdiet radikali u dawk li jiffukaw fuq kwistjonijiet lokali ġew affettwati b' mod ambivalenti – jiġifieri b' taħlita ta' effetti pożittivi u negattivi . Nuri wkoll li l- għaqdiet li jridu l- ikbar bidliet soċjali , li jiffukaw f' oqsma mhux koperti mill- leġiżlazzjoni tal- UE , li huma l- iktar viċin l- Alternattiva Demokratika u li huma l- inqas viċin l- istat Malti u l- istituzzjonijiet Ewropej , huma l- inqas għaqdiet li bbenefikaw mis- sħubija ta' Malta fl- UE . Għalhekk , hemm ' tensjoni kreattiva' bejn l- għaqdiet tal- ambjent , fost l- affarijiet komuni u differenti li hemm bejniethom . Fir- riċerka tiegħi nagħti interpretazzjoni tiegħi ta' dan kollu , fejn fuq kollox nargumenta li l- qagħda prekarja tal- ambjent Malti juri li t- tisħiħ tal- għaqdiet tal- ambjent mhux bilfors qed iwassal għal titjib sostanzjali fl- ambjent Malti , minkejja x- xogħol kbir u siewi li qed jagħmlu l- għaqdiet . Għax ħa ngħiduha kif inhi , jeħtieġu bidliet radikali jekk għandna ntejbu s- sitwazzjoni ambjentali … . Iktar tagħrif dwar il- konferenza tista' tinkiseb minn fuq : L- ambjent sar protagonist fix- xena politika Maltija . Hemm ħafna modi kif wieħed jista' jħares lejn dan il- fenomenu . Per eżempju hemm min jemmen li hekk kif tevolvi s- socjeta , in- nies isiru iktar xjentifikament konxji ta' realtajiet ambjentali u għalhekk jieħdu l- passi neċessarji biex insalvaw il- pjaneta . Hemm ukoll min qed ibiegħ revizjonizmu storiku li qisu dawn l- aħħar snin twieled moviment ambjentalista minn vakum , u li qabel l- eroj tal- llum ma kien hemm xejn sinjifikanti f' dan il- qasam . F' Malta qed jiġi imbuttat ħsieb li issa kull partit politiku sar ' ambjentalista' u għalhekk , l- ambjent ġie depoliticizzat … . Qisu m' hemmx poltika fl- ambjent , għax hawn kunsens ġdid li flimkien insolvu l- problemi . Izda nemmen li l- istampa hija ħafna iktar kumplessa minn hekk . Fir- realta' , il- politika ambjentali teżisti , u hi infuenzata minn fatturi varji . Per eżempju , analiżi ta' kif taħdem il- MEPA tista' twassal għall- konklużjoni li l- istat u l- ekonomija huma dipendenti fuq xulxin . L- istat jippromwovi interessi ekonomiċi sabiex ikun hemm tkabbir ekonomiku , filwaqt li interessi ekonomiċi bħall- dawk ta' kumpaniji kbar jeħtiegu l- appoġġ ta' l- apparat ta' l- istat sabiex jisfruttaw l- ambjent u b' hekk jagħmlu l- profitti . Dan jista' jinkludi affarijiet bħall- għoti ta' permessi , bini ta' infrastruttra bħal toroq u komunikazzjoni u anke ' eżenzjonijiet fiskali fost oħrajn . Fatturi oħrajn li jinkludu l- politika ambjentali jinkludu kriżijiet ambjentali bħal per eżempju żieda fit- tniggiż u mard ; kif ukoll fatturi oħra bħas- sħubija ta' Malta fl- Unjoni Ewropea ; l- influenza ta' Ministri partikolari f' Gvernijiet speċifiċi ; l- appoġġ popolari għall- protezzjoni ambjentali ; il- kapacita' organizattiva u teknika ta' l- istat ; u l- influenza ta' movimenti bħall- NGOs ambjentali u partiti politiċi . Dan kollu għandu jiġi analizzat f' kuntest ta' struttura globali kapitalista u ta' opportunitajiet fejn jinħoloq diskors ġdid dwar l- ambjent fi sferi pubbliċi bħall- media . Jigifieri , teżisti djalettika bejn l- istrutturi ekonomiċi , soċjali u ekoloġiċi , u r- realtajiet li jippreżentaw ( per eżempju li z- żejt m' huwiex infinit ) u l- kapacita' tal- bniedem li jinterpreta u joħloq kuxjenza u diskors dwar kif inħarsu lejn kwistjonijiet ambjentali . Minkejja li l- NGOs ambjentali jisthoqilhom kull ammirazzjoni u appoġġ , fl- aħħar mill- aħħar l- impatt tagħhom għandu l- limiti tiegħu . Il- partiti politiċi l- kbar xorta għandhom relazzjonijiet intimi ma kumpaniji kbar u interessi ekonomiċi , li jeżerċitaw influenza u pressjoni fuq id- decizzjonijiet u l- istrateġiji tal- partiti . Certi kumpaniji huma saħansitra dejjem fil- Gvern , anke jekk konsistentament jiksru l- liġijiet u r- regoli ambjentali u jagħmlu xalata mill- fondi pubbliċi . Barra minn hekk teżisti l- kwistjoni ta' istituzzjonalizazzjoni . Hawnhekk , għaqdiet igawdu minn riżorsi ta' l- istat u jipparteċipaw b' mod akbar fit- teħid ta' decizzjonijiet ta' l- istat dwar politika ambjentali . Izda fl- istess ħin , jista' jkun li għaqdiet ' jinbelgħu ' fil- proċess u jkollhom jagħmlu kompromessi kbar biex ma jitilfux dak li ggwadanjaw . F' dan il- kuntest li wieħed jista' jara r- rwol essenzjali ta' Alternattiva Demokratika fl- isfera politika Maltija . Jekk l- AD tisparixxi , mhux biss jieħdu gost l- interessi li jibbenefikaw mill- qerda ambjentali , iżda ukoll jiddghajfu l- NGOs ta' l- ambjent . Dan għaliex , il- Partiti l- kbar ma jibqax ikollhom il- biza' li ser jitilfu l- vot ambjentalist għall- AD . Peress li z- żewġ partiti l- kbar jippruvaw jogħġbu lill- Alla u x- xitan fl- istess ħin , m' hemmx daqshekk differenza fuq politika ambjentali , u għalhekk m' hemmx biża li xi NGO ser tibda tappoggja lil partit kbir ieħor b' mod distint . Fl- istess ħin , f' kuntest bi - polari ta' blu u aħmar , kull meta xi NGO tibda tagħmel azzjoni kontra l- Gvern preżenti , ser tibda tidher li hi alleata tal- partit ta' l- oppożizzjoni , li jipprova jaħtaf kull opportunita' kontra l- gvern tal- ġurnata . Dan żgur li ma jriduhx numru ta' NGOs li jridu jidhru ' indipendenti ' u ' awtonomi ' minn kull partit politiku . Ghalhekk , jista' jkun li fuq medda ta' żmien , NGOs jibdew jirtiraw minn azzjonijiet pubbliċi , ma jmurx jiccapsu ma naħa jew oħra . Ghal darb ' oħra , jissaħħaħ il- poter tal- klassijiet dominanti li qed jeqirdu l- ambjent . Minghajr l- AD , l- NGOs ta' l- ambjent jitilfu l- ' bargaining power ' tagħhom . Ma tibqax teżisti t- theddida tal- vot l- aħdar . Minghajr ma nneħħi l- mertu ta' fatturi oħra bħal dawk imsemmijin iktar kmieni f' dan l- artiklu , irrid nenfasizza li kienet it- theddida tal- vot l- aħdar li wasslet għal bosta kompromessi ambjentali li għamel il- Gvern Nazzjonalista f' dawn l- aħħar snin . Pass il- quddiem li qed naraw fl- influenza u tal- NGOs tista' fl- aħħar mill- aħħar twassal għal żewġ passi lura fl- impatt reali tal- politika ekoloġika … u għal din ir- raġuni biss hemm il- ħtieġa politika li Alternattiva Demokratika' tibqa topera fil- vojt politiku li jeżisti . Vojt li jeżisti mhux biss fil- qasam ambjentali , iżda wkoll f' oqsma soċjali u ta' drittijiet ċivili . Dan huwa l- vojt radikali li jeħtieġ li jintela b' proġett ġdid għall- Alternattiva Demokratika . Sa dan it- tant , fuq nota inqas analitika iżda iktar urġenti , nappella lil dawk li jemmnu li Alternattiva Demokratika għandha tibqa' timmilita fil- kamp politiku Malti , u li tkun attiva għall- ġustizzja soċjali , ġustizzja ambjentali u drittijiet ċivili , sabiex jagħti donazzjoni lill- partit . Dan jista' jsir permezz ta' ċekk lil : Alternattiva Demokratika , c / o Greenmantle , 36 Triq l- Għarbiel , Swieqi SWQ 3251 , jew donazzjonijiet / ' standing orders ' fil- kont tal- Bank of Valletta 40015056960 . Kelliem għall- Izvilupp Socjali u Ekonomiku , Alternattiva Demokratika L- Orizzont , 25 ta' Frar 2009 Il- kontroversja tal- iżvilupp propost ħdejn il- Kon - Katidral ta' San Ġwann ingħatat prominenza kbira minn bosta aġenziji ta' midja Maltija . Minkejja li jien minix favur l- iżvilupp propost , minix se nidħol fil- mertu ta' dan , għax nemmen li diġà smajna u qrajna biżżejjed dwar il- każ . Li nixtieq nagħmel hu li nagħ ­ mel analiżi qasira tal- impatt politiku tal- kwistjoni . Fuq naħa kien hemm il- Gvern Nazzjonalista u l- Fondazzjoni tal- Kon - Katidral ta' San Ġwann , li permezz ta' fondi tal- Unjoni Ewropea , ippromwovew dan l- iżvilupp . Fost oħrajn , huma kellhom l- appoġġ ta' Din l- Art Ħelwa . Fuq in- naħa l- oħra kellek għaqdiet tal- ambjent bħal Flimkien għall- Ambjent Aħjar u kif ukoll il- Partit Laburista u l- Alternattiva Demokratika . Kien hemm ukoll bosta opinjonisti , akkademiċi u attivisti li opponew il- proġett . Iżda fuq kollox , jidher li kien hemm ukoll nies prominenti fi ħdan il- Partit Nazzjonalista , saħansitra fost il- Membri tal- Parlament . Il- Partit Laburista kien se jressaq mozzjoni parlamentari kontra l- proġett iżda f' daqqa waħda , il- Prim Ministru Law ­ rence Gonzi ħabbar li l- proġett se jitwarrab . X' wassal għal din id- deċiżjoni ? Fil- midja tressqu numru ta' analiżi dwar dan . Analiżi tipika ­ ment partiġġjana irraġunat li l- Prim Ministru xamm li għandu opożizzjoni kbira kontrih u b' mod opportunist għamel ' u - turn ' biex isalva wiċċu . Analiżi iktar kawta u apolo ­ ġetika qalet li din kienet rebħa tal- moviment ambjenta ­ lis ­ ta li rnexxielu jqajjem kux ­ jenza dwar il- proġett , u li b' mod demo ­ kratiku , il- Gvern sema' lill- poplu . Hemm min forsi ħalla l- entużjażmu jiġri bih u ħaseb li kien se jaqa' l- Gvern minħabba l- Kon - Katidral ta' San Ġwann . Bħallikieku Membru Parlamen ­ tari żagħżugħ huwa daqshekk kamikaże li lest li jwaqqa' l- Gvern u fl- istess ħin jidfen il- futur politiku tiegħu nnifsu . L- opinjoni tiegħi hi li kien hemm sinteżi ta' bosta pres ­ sjonijiet li flimkien wasslu għar- riżultat . Il- Partit Laburista u l- Alternattiva Demokratika dehru iktar viċin il- vuċi popolari . Għaqdiet tal- ambjent irnexxiel ­ hom jipproduċu diskors li seraq ix- xena fuq il- midja . U xi mem ­ bri parlamentari riedu jagħtu messaġġ li leħinhom għandu jiġi rrispettat . Fl- istess ħin , il- Prim Ministru għamel il- kalkoli politiċi tiegħu u biddel id- deċiżjoni tiegħu . Iktar milli ' u - turn ' , jien nikkun ­ sidra din bħala waħda mir- raġunijiet għaliex il- Partit Nazzjonalista jibqa' jirbaħ l- elezzjonijiet … għax f' dawn l- aħħar snin għaraf iktar jimxi maż- żminijiet , minkejja l- kon ­ tra ­ dizzjonijiet kbar li jeżistu f' dan il- partit li jlaqqa' nies tan- negozju u tal- intrapriża ma' ħaddiema ; Konservattivi Katto ­ liċi ma' żgħażagħ liberali , u saħansitra profeti tal- Kapita ­ liżmu Neo - liberali ma' Pro ­ gressivi oħrajn li għal xi raġuni jew oħra ma jassoċjawx ruħhom max- Xellug Malti . Fil- verità kien hemm alleanza li wasslet għar- rebħa ta' San Ġwann . Iżda din l- alleanza kienet waħda spontanja u mhux waħda organizzata formalment , tant li xi protagonisti ma riedux jassoċjaw ruħhom ma' gruppi li kienu fuq l- istess naħa tagħhom . Xi għaqdiet bħal Flimkien għall- Ambjent Aħjar dejjem isostnu li ma jistgħux jaħdmu ma' partiti politiċi . Filwaqt li nirrispetta u nif ­ hem din il- pożizzjoni , fl- istess ħin nistaqsi : kieku ma kienx hemm l- involviment ta' partiti politiċi ħomor , ħodor u saħansitra blu , kien jintlaħaq dan ir- riżultat ? Filwaqt li napprezza l- fehma ta' ambjentalisti bħal Astrid Vella li huma konxji ħafna tal- " indipendenza " tagħhom , fl- istess ħin ma nara xejn ħażin li jkun hemm alleanzi ċari bejn għaqdiet non - governattivi u partiti politiċi . Mhux qed ngħid li l- għaqdiet għandhom ikunu xi satelliti tal- partiti . Minflok , għandu jkun hemm relazzjoni ta' rispett reċiproku u djalettika bejn iż- żewġ naħat , fejn kemm il- partiti u l- għaqdiet jiggwa ­ danjaw minn ħidma flimkien . Irridu jew ma rridux , rebħiet fuq kwistjonijiet speċifiċi dejjem jinvolvu xi alleanzi bejn gruppi differenti . Il- politika tal- eremiti ma tistax iġġib bidliet soċjali . F' pajjiż żgħir bħal Malta , fejn l- art hija limitata , l- ispazzju huwa riżors bi prezz għoli . Hemm bosta possibilitajiet ta' kif tista' tintuża l- art . Nghidu aħna , tista' tintuża għall- iżvilupp residenzjali , żvilupp kummerċjali , żvilupp spekulattiv , u żvilupp industrijali . Tista' tibqa' fi stat naturali , tintuża għall- agrikola jew tintuża bħala spazzju miftuħ . Tista' tintuża għall- skop publiku , soċjali jew privat . M' hemmx xi ngħidu , l- użu ta' l- art huwa relatat mal- poter . F' dawn l- aħħar snin , pajjiżna ra ħafna żvilupp spekulattiv , tant li waħda minn kull erbat id- djar huma vojta . Rajna wkoll politika li tiffavorixxi l- iżvilupp ta' bosta proġetti kbar , bhall m' huma dawk ġewwa Tigne ' u Manoel Island , fejn art publika qed tiġi żviluppata f' mega - proġetti spekulattiv , kummerċjali u residenzjali . Hemm żviluppi oħrajn li għaddew jew li għadhom ghadejjin minn kontroversji kbar . Dawn jinkludu Portomaso , il- proposti għall- koros tal- golf f' Tal- Virtu ' , ix- Xagħra l- Hamra u Ta' Cenc , l- iżvilupp propost ġewwa Qui - si - sana , il- proposta' ta' simenterija fis- Siġġiewi , u l- iżvilupp propost ġewwa l- Munxar . X' inhi r- relazzjoni ta' poter f' dan it- tip ta' żvilupp ? Ir- relazzjoni ta' poter hi waħda bejn l- istat u l- izviluppaturi . Dawn flimkien jiffurmaw blokk ta' poter li minnu it- tnejn jibbenefikaw mill- isfruttar ta' l- art . L- istat jiggwadanja permezz ta' tkabbir ekonomiku . L- izviluppaturi jiggwadanjaw mill- profitti li jagħmlu permezz ta' l- isfruttar ta' l- art , li ssir leġittima bl- approvazzjoni u l- għajnuna ta' l- istat . Ghalhekk , naraw kif istituzzjonijiet statali jagħtu importanza kbira lill- izviluppaturi , permezz ta' liġijiet , inċentivi fiskali , u decizzjonijiet favur l- iżvilupp . Iz- żewġ partiti l- kbar jużaw diskors u jippropogaw ideologija favur tkabbir ekonomiku akkost ta' kollox . Anke ' jekk dan it- tkabbir hu bbażat fuq spekulazzjoni , bini rampanti u qerda ambjentali . Anke ' jekk dan l- iżvilupp jaffettwa b' mod negattiv il- kwalita' tal- hajja tar- residenti . Anke , jekk , meta wieħed iħares fit- tul , dan l- iżvilupp kollu jista' jkollu riperkussjonijiet ekonomiċi negattivi , speċjalment fuq it- turiżmu , minħabba li qiegħed ibiddel lill- Malta f' pajjiż tal- konkos . U m' hemmx xi ngħidu , apparti l- ideologija favur dan l- iżvilupp insostenibbli , hemm ukoll ir- rabtiet ta' poter bejn zviluppaturi , l- istat u l- partiti l- kbar . Izda il- bużżieqa tista' tinfaqa' . Dan il- blokk ta' poter qiegħed jiffaċċja kontradizzjoni politika kbira . Hafna nies jibdew jurtaw ruħhom b' dan l- iżvilupp kollu . Jibdew jaraw kif l- ambjent qed jiġi mhedded . Jaraw kif zviluppaturi kbar qed jibilghu l- ispazzji ħielsa . Jaraw kif ċertu ' żvilupp ' m' hu żvilupp xejn . Hekk kif iktar nies jaddottaw valuri post - materjalisti ( bħall- valuri ambjentali ) flimkien ma valuri iktar predominanti u materjalisti ( bħas- sigurta' ta' l- impieg ) , ħafna jibdew jagħtu mportanza kbira lill- kwalita' tal- hajja . U dan l- iżvilupp kollu ma jibqax leġittimu f' għajnejn ħafna nies . Xi wħud jipprotestaw , isiru attivi , jappogjaw il- movimenti ambjentalisti . . L- istituzzjonijet ta' l- istat isiru siti ta' kunflitt bejn interessi kapitalisti u interessi ekoloġiċi . Isiru xi rebħiet mill- movimenti ambjentalisti u r- residenti . U tfaqqa' d- dilemma ta' l- iżvilupp . Fuq naħa l- izviluppaturi l- kbar . Fuq naħa oħra numru jikber ta' nies li xebgħu . L- istat sit ta' poter u kunflitt , fl- isfond tas- sistema li qed ngħixu fiha u l- karateristici tas- socjeta' ċivili . U l- partiti politiċi ? Dawn ikollhom jagħmlu l- għażliet tagħhom .